2+2 (televisiokanava)

2+2 () on holdingyhtiön 1+1 median vuodesta 2010 alkaen toiminut sekä yksityinen televisio- että valtakunnallinen tieto- ja viihdekanava Ukrainassa.
Historia.
Alun perin lauantaina, 1. kesäkuuta 1991 kello 19.00 ensimmäisen itsenäisen televisioyhtiön nimeltä "Independent Television Megapol"in tai "TVM":n täysimittainen lähetys oli katsottavissa Kiovan TV7-kanavalla. Megapolin ja "Studion 7x7" työntekijöistä koostui myöhemmin vuonna 1992 perustetun televisio-organisaation "Gravis":n ensimmäinen työryhmä ja pian tämän jälkeen 31. maaliskuuta 1993 Megapol lopetti toimintansa. Sen seuraajana 19.04.1993—10.11.1996 toiminut teleradioyhtiön Rutenian tavoitteena oli luoda televisiokanava suurimmalta osin yhteiskuntapoliittisia lähetyksiä, koulutus- ja kulttuuriohjelmia varten. Tämä yhtiö oli useiden studioiden yhdistys, mutta pääosin siinä toimi kaksi, toinen oli Gravis-, joka tulevaisuudessa korvasi koko kanavan, ja toinen Rada-studio suoria lähetyksiä varten. "Gravis"-yhtiö sai virallisen tiedotusvälineen rekisteröintitodistuksen heinäkuussa 1993. Rutenia-brändiä pidettiin yllä 10.11.1996 saakka, minkä jälkeen televisiokanava korvattiin Gravis-7-nimisellä. Kuten Gravisin johtaja V.Lešik myöhemmin muisteli, silloinen jakautuminen johtui erimielisyyksistä koskien kristillisten ohjelmien sijoittamista lähetykseen.
Gravis-7-kanavan toimintakausi kesti 01.04.1993—30.06.2006, minkä jälkeen 01.07.2006 aloitti 18—35-vuotiaille miesyleisölle suuntautunut ”Kino”-kanava () ja mikä nimensä mukaan välitti niin kotimaisia ja ulkomaisia sarjoja kuin elokuvia. Vuonna 2009 "Kino"-televisiokanava sai "Mediasat"-lehden parhaan elokuvakanavan nimityksen. Silti alettiin kaavailla 1+1-mediayhtiöön kuuluvan "Kino"-kanavan nimenmuutosta, jolloin televisio- ja radiotoimikunnan kokouksessa 29.7.2010 tehtiin tarvittavat muutokset tv-kanavan toimilupaan liittyvästi ja alkaen 30. elokuuta 2010 toimintansa aloitti ”2+2”. Tavoitteena silloin oli lisätä kanavan näkyvyyttä ja esittää monia nuorille miehille suunnattuja ohjelmia. Urheilulähetysten ja Simpsonit-animaatiosarjan lisäksi tarjottiin katsojalle useita arvostettuja länsimaisia sarjoja ja laadukkaampia elokuvanäytöksiä, joita ei usein näe Ukrainan muilla tv-kanavilla.
Nykyisin.
Televisiokanavaa 2+2 tunnetaan liikemiehelle Ihor Kolomoiskyille kuuluvan 1+1 median kehitystyönä ja venäjän kielen ohessa päälähetyskielenä on ukrainan kieli. Ukrainalaisen ”Vidsitš”-verkoston aktivistien käynnistäessä kampanjan "Venäjän elokuvan boikotointi" 22. syyskuuta 2014 julkisuuteen esitettiin tieto, jonka mukaan muun muassa televisiokanava 2+2 on välittänyt venäläisiä ohjelmia 8 tuntia päivässä. Nykyisin se on televisiokanava, jonka maanpäällinen taajuus on 11 766 MHz, viestintä tapahtuu symbolinnopeudella 27 500 ja sen kohdeyleisö on 18—54-vuotiaat miehet. Kanava näyttää ohjelmistoa, josta suurin osa eli 55 % on temaattisisia tiedotus- ja koulutusohjelmia, sarjoja, viihdettä ja varsinkin urheilua. Urheilun ystäville kanava 2+2 tarjoaa mielenkiintoisimmat lähetykset jalkapallo-otteluista, joihin osallistuvat useat Ukrainan valioliigan seurat. Viikkoista ottelukatselua seuraa joka sunnuntaina jalkapallo-analyyttinen keskusteluohjelma, joka tekee yhteenvedon viikoittaisista tuloksista ja muistuttaa katsojia otteluiden kiireellisimmistä hetkistä. Tämä televisiokanava on tuottanut ja osoittautunut parhaaksi ensiesityssisällön osaltaan. Viime vuosina on kuvattu yli 15 toiminnantäyteistä etsiväsarjaa ja lähetykset sisältävät myös humoristisia esityksiä ja ohjelmia. Joidenkin lähteiden mukaan positiivista dynamiikkaa ylläpitävä ja vuonna 2021 hieman tulostaan parantanut "2+2" on pysynyt seitsemäntenä suosituimman tai parhaan kymmenen tai 33 muun joukossa. 
Vuonna 2017 kanavan 2+2 tuotantotyöryhmissä oli mukana yli 30 työntekijää. Silloin päätuottajan vaihdon jälkeen tammikuussa samana vuonna kanava ryhtyi suunnittelemaan uusia toimia uuden halutun tuotemerkin luomiseksi brändin kanssa tekemissä oleville uusille ihmisille ja asteittaista muuttoa esitettäviin tuotteisiin, jotka eivät olisi suunnattuja pelkästään miehille. Samoin 1. kesäkuuta vuonna 2017 televisiokanava 2+2 muutti televisiolähetysten kuvaformaatin tavallisesta 4:3:sta laajempaan 16:9-kuvasuhteeseen. 
Televisiokanava 2+2 on katsottavissa verkossa kanavan verkkosivuilla.